ভিক্ষা করা নিষিদ্ধ মিজোরামে! বিল আনল সরকার

ওয়েব ডেস্ক : ভিক্ষা নিষিদ্ধ হল মিজোরামে (Mizoram)। বুধবার ‘মিজোরাম ভিক্ষা নিষিদ্ধকরণ বিল, ২০২৫’ (The Mizoram Prohibition of Beggary Bill, 2025) পাশ করেছে মিজোরাম সরকার। সূত্রের খবর, মিজোরামের সরকার ভিক্ষুকদের পুনর্বাসনের পাশাপাশি তাদের জীবন যাত্রার মান উন্নত করতে চায়। আর সেই কারণেই এই বিল আনা হয়েছে।

এ নিয়ে মিজোরামের সমাজকল্যাণ মন্ত্রী লালরিনপুই বলেছেন, রাজ্যে বর্তমানে ভিক্ষুকের (Beggars) সংখ্যা বেড়ে গিয়েছে। এ নিয়ে সরকার বেশ চিন্তায় রয়েছে। রাজ্যের গির্জা, স্বেচ্ছাসেবী সংস্থা ও বিভিন্ন সরকারি প্রকল্প মিজোরামে ভিক্ষুকের সংখ্যা বাড়তে দেয়নি বলে দাবি করেছেন তিনি। জানা যাচ্ছে, বর্তমানে মিজোরামের রাজধানী আইজলে ভিক্ষুকের সংখ্যা হল ৩০। তবে তা ভবিষ্যতে বাড়তে পারে বলে আশঙ্কা প্রকাশ করা হয়েছে। সেই কারণেই ‘মিজোরাম ভিক্ষা নিষিদ্ধকরণ বিল, ২০২৫’ পাশ করা হয়েছে বলে খবর।

আরও খবর : ২০৩৮ সালের মধ্যে দ্বিতীয় বৃহত্তম অর্থনীতি হবে ভারত! দাবি রিপোর্টে

মন্ত্রী লালরিনপুই আরও বলেছেন, আগামী ১৩ সেপ্টেম্বর সাইরাং-সিহমুই রেললাইনের উদ্বোধন করতে চলেছেন প্রধানমন্ত্রী নরেন্দ্র মোদি (Narendra Modi)। এর ফলে অন্য রাজ্য থেকে মিজোরামে (Mizoram) ভিক্ষুক চলে আসতে পারে বলে আশঙ্কা প্রকাশ করেছেন তিনি। মিজোরামের সমাজকল্যাণ মন্ত্রী আরও বলেছেন, ভিক্ষুকদের জন্য গঠন করা হবে ত্রান শিবির। তার মাধ্যমে ভিক্ষুকদের রাখা হবে অস্থায়ী ঠিকানায়। তার পরেই ওই ভিক্ষুকদের নিজেদের ঠিকানায় পাঠিয়ে দেওয়া হবে।

প্রসঙ্গত, ভারতের ভিক্ষা করা অপরাধ নয় বা এটি নিষিদ্ধও নয়। তবে দেশের বেশ কিছু এলকায় এটি নিষিদ্ধ রয়েছে। বর্তমানে মধ্যপ্রদেশের ভোপাল এবং ইন্দোর জেলাতে নিষিদ্ধ করেছে ভিক্ষা। তবে তার সঙ্গে এবার যুক্ত হল মিজোরাম (Mizoram)। এ নিয়ে ইতিমধ্যে বিল পাশ করেছে সে রাজ্যের সরকার।

দেখুন অন্য খবর :

The post ভিক্ষা করা নিষিদ্ধ মিজোরামে! বিল আনল সরকার first appeared on KolkataTV.